Halszerű pikkelypáncél mesél a több ezer éves kínai kultúráról
A megdöbbent régészek egy bonyolult páncélra bukkantak Kína északnyugati részén egy 2500 éves sírban, ami több mint 5000 darab, úgynevezett átfedő bőrpikkelyből készült. A páncél valószínűleg azt szimbolizálta, hogy az eltemetett harcos mindig készen áll a harcra. Szakemberek szerint ez a fajta páncélzat egyedülállónak számított a maga idejében, amit valószínűleg a Közel-Keletről importálták.
A páncélt Turfan városa közelében, közvetlenül a Taklamakan-sivatag szélén, egy régészeti lelőhelyen tárták fel, amely megfelelő védelmet nyújthatott az ütések, szúrások és nyilak ellen. A katonai leleten kívül a régészek egy 30 év körüli férfi maradványait is felfedezték a helyszínen, aki feltehetően a páncélt felszerelő harcos volt, valamint kerámiatöredékeket, két szarvból és fából készült lópofa darabot, valamint egy birkakoponyát is találtak.

A pikkelyes páncél feltehetően jobb védelmet nyújtott a tompa támadásokkal szemben és olcsóbb volt az előállítása, de nem lehetett eléggé rugalmas és nem biztosított túl nagy „lefedettséget".

A Quaternary International folyóiratban publikált tanulmány szerint a pikkelyes páncélokat számos különböző kultúra harcosai viselték, és gyakran a lovaikat is hasonlóképpen díszítették.

Anyaga nagyon változatos lehetett, a bronztól és a vastól kezdve a tobzoska pikkelyein át a papírig.

A régészek a Kínából újonnan leírt páncél rekonstrukciója után 5444 kis bőr pikkelyt és 140 nagyobbat számoltak meg. Mindegyik tehén nyersbőrből készült, és vízszintes, egymást átfedő sorokba rendezték őket, amelyeket bőrfűzőkkel kötöttek össze.
A régészeti bizonyítékok arra utalnak, hogy a temetőt közel 1400 évig folyamatosan használták, egészen a Krisztus utáni második századig – mondta Patrick Wertmann, a Zürichi Egyetem Ázsiai és Keletkutatási Intézetének kutatója a ZME Science online tudományos portálnak. – Nagyon keveset tudunk azonban a Tarim-medencében több mint 2500 évvel ezelőtt eltemetett és a korábban ott élt emberekről.

Hozzátette: a régészek Cheshi népnek nevezték el őket, akik feltehetően mezőgazdasággal foglalkoztak, sátrakban laktak, valószínűleg szarvasmarhát és juhot is tartottak. Más közeli kultúrákhoz hasonlóan ők is lovasok és íjászok voltak.

A kutatók szerint a temetkezési helyen felfedezett férfi nem biztos, hogy a cheshi kultúrához tartozott, eddig ugyanis nem találtak ehhez hasonló, méretarányos páncélt ebből vagy a korábbi időszakból Kínában. Ezzel szemben a stílus azonban meglehetősen gyakorinak számított a korabeli perzsák és szkíták körében. Még néhány görög is viselte őket, bár ők inkább más típusú páncélt választottak.

Egyelőre tehát sok a találgatás a felfedezés körül, de a tudósok úgy vélik, hogy a páncél valószínűleg nem Kínában készült. Ha ezt sikerül bizonyítani, akkor a páncél a Nyugat és Kelet közötti technológiai kapcsolat ritka példája lehetett Krisztus előtt az 1. évezredben.
Kína páncél Taklaman-sivatag hal Tudomány pikkely Közel-Kelet